هيظهر قدامي دلوقتي نشاط. في النشاط ده هنستخدم قطع العَدّ السالبة في ضرب الأعداد الصحيحة. هلاحظ إن عندي أربع مجموعات، في كل منها تلات قطع سالبة. ولمّا هحط الأربع مجموعات مع بعض، هحصل على ناتج اتناشر قطعة سالبة أو سالب اتناشر. وبكده أقدر أقول إن الضرب هو عملية جمع متكررة. يعني أقدر أقول إنه أربعة في سالب تلاتة تساوي: سالب تلاتة، زائد سالب تلاتة، زائد سالب تلاتة، زائد سالب تلاتة. يعني جمعنا سالب تلاتة أربع مرات؛ يعني هيساوي سالب اتناشر.